da da de da id sv da en da de de en en en da de fr da da en de en da de ja da da de en en da en fr da da de en da en en fr da da da de en en fr da da da de en en fr da da da de en fr fr da da da de fr fr da da da de fr fr da da de en fr da en da fr da en da fr da fr da tr nl en da da da da da da da da da da da de da sv en en nds de en en nb en en et fi da de en en de de sv en de en fr en de en et nl da fi da da
Så lykkedes det endelig at få afviklet et B77-golf mesterskab i tørvejr!  Og så kom der oven i købet endnu et nyt navn på pokalen, Mark Fabricius Hartz.
Mark bliver hyldet af sidste års mester Mads
Mark hjemtog mesterskabet med en historisk lille margin (det er så vidt jeg husker første gang at mesterskabet er blevet vundet på lavest handicap). Johnny forsøgte ellers ihærdigt at overbevise turneringsledelsen om at mesterskabet skulle afgøres enten efter omspil eller efter bedste bag-9, men sådan spiller klaveret ikke, Mark var bedste golfspiller på dagen og derfor fortjent mester.
Men både Johnny og Den Lange havde chancen for at hjemtage mesterskabet på hul 18 men begge stregede hullet. Johnny skulle blot bruge et enkelt point = en 5’er på det sidste hul, men efter et tee-slag til højre for green blev de næste to slag duffet og så var det mesterskab væk, surt show for Johnny, men der er heldigvis ikke længe til vi skal spille hulspilsmesterskab. – Så er der plads til revanche.
Deres udsendte så ikke Mark spille afslutningshullet, men rygtet vil vide at Mark afsluttede runden med at hole et 3-meter put til par.
Når man sammenligner med sidste års mesterskab, der som vanligt blev spillet i regnvejr, med dette års som blev spillet i delvis solskin, kan man med lidt god vilje konstatere at spillerne i B77-Golf spiller bedst i regnvejr, dette vil der med meget stor sandsynlighed blive taget behørigt hensyn til næste år. Det ville være helt utroligt hvis vi kan spille i tørvejr to år i træk.
På golfklubbens terrasse blev der efter hektisk indtastning af resultater på computeren også lige tid til at nå en enkelt pils eller to inden udstyret blev pakket sammen. Dagen sluttede i vanlig stil på Valhøj skole, hvor der var disket op med kartoffelsalat og store grillere, dejligt at der igen var nogle som gad sørge for os golfere. Og så i øvrigt tillykke til 1.holdet med sejren.
Der er gået rygter om at enkelte golfspillere er set halvberusede og højtråbende på en skole i lokalområdet og i den forbindelse er det vigtig at huske på at bare fordi man kan spille golf behøver man ikke være god til billard. Klubbens ledelse ser med meget alvorlige briller på dette og vil gerne erindre om at hvis der skal skejes ud ….SÅ HUSK AT TAGE FORMANDEN MED.
Tak for en dejlig dag
Slutstillingen ses herunder, og vil du se alle scores fra dagen så klik her: Golfskema_B77_2014
1 Mark F. Hartz 34
2 Johnny Nielsen 34
3 Allan Strømsted 32
4 Gert Dünne 32
4 Per Rasmussen 32
6 Kim Abildgaard 31
7 Peter Stabell 30
8 Michael Sørensen 29
9 Peter Savioli 29
10 Anders Birch 27
11 Peter Aaskov Andersen 27